wannaphong/clean_thaiwikipedia huggingface dataset:
# แฮตตี แม็กแดเนียล
แฮตตี แม็กแดเนียล  (10 มิถุนายน ค.ศ. 1895 - 26 ตุลาคม ค.ศ. 1952) เป็นนักแสดงชาวอเมริกัน และถือเป็นชาวแอฟริกัน-อเมริกันคนแรกที่ได้รับรางวัลออสการ์ ไม่ว่าจะในสาขาใด ๆ เธอได้รับรางวัลนักแสดงสมทบยอดเยี่ยมจากบทบาท แมมมี ใน Gone with the Wind (1939)

แม็กแดเนียล ยังเป็นนักร้อง-นักแต่งเพลงอาชีพ ดาราตลก นักแสดงละครเวที นักแสดงละครวิทยุ และดาราโทรทัศน์ เธอยังถือเป็นหญิงชาวแอฟริกัน-อเมริกันคนแรกที่ร้องเพลงบนวิทยุอเมริกันJackson, Carlton. Hattie: The Life of Hattie McDaniel, Lanham, MD: Madison Books, 1990. ISBN 1-56833-004-9 ในอาชีพการทำงานของเธอ แม็กแดเนียลมีผลงานแสดงภาพยนตร์ 300 เรื่อง ถึงแม้ว่าเธอยังได้รับเครดิตเพียง 80 เรื่อง เธอยังได้รับความนับถือในสังคมธุรกิจชาวแอฟริกันอเมริกัน ในความเอื้อเฟื้อ ความดีเลิศและเสน่ห์

แม็กแดเนียลมีชื่อบนดวงดาวบนฮอลลีวูดวอล์กออฟเฟม ในฮอลลีวูด 2 ดวงดาว โดยดวงดาวหนึ่งสำหรับวิทยุ อยู่บน 6933 ฮอลลีวูดบูเลวาร์ด อีกดวงดาวสำหรับภาพยนตร์ อยู่ที่ 1719 ไวน์สตรีท และในปี 1975 เธอมีชื่ออยู่ในแบล็กฟิล์มเมกเกอร์สฮอลออฟเฟม และในปี 2006 เธอมีผู้ชนะรางวัลออสการ์ผิวดำคนแรกที่ได้รับเกียรติให้มีภาพอยู่บนแสตมป์อเมริกัน"Hattie McDaniel, First African American To Win An Academy Award, Featured On New 39-Cent Postage Stamp", Press Release for US Postal Service, January 25, 2006.
# มานะ
มานะ 9 หมายถึง ความยึดถืออันเกิดจากการปรุงแต่ง คือ ราคะ การให้ค่าตีราคาว่าสิ่งต่าง ๆ หยาบ ประณีต ทั้งที่สิ่งทั้งปวงเป็นเช่นนั้นเอง (ตถตา) ดับไปได้ด้วยการมองทุกสรรพสิ่งเป็นดุจความว่าง (สุญญตา) การสิ้นไปของมานะเรียกอีกอย่างหนึ่งว่า วิราคะ

 ประเภท 

สิ่งนี้เลิศกว่าสิ่งนั้น สำคัญว่า สิ่งนี้เลิศกว่าสิ่งนั้น
สิ่งนี้เลิศกว่าสิ่งนั้น สำคัญว่า สิ่งนี้เสมอสิ่งนั้น
สิ่งนี้เลิศกว่าสิ่งนั้น สำคัญว่า สิ่งนี้ด้อยกว่าสิ่งนั้น
สิ่งนี้เสมอสิ่งนั้น สำคัญว่า สิ่งนี้เลิศกว่าสิ่งนั้น
สิ่งนี้เสมอสิ่งนั้น สำคัญว่า สิ่งนี้เสมอสิ่งนั้น
สิ่งนี้เสมอสิ่งนั้น สำคัญว่า สิ่งนี้ด้อยกว่าสิ่งนั้น
สิ่งนี้ด้อยกว่าสิ่งนั้น สำคัญว่า สิ่งนี้เลิศกว่าสิ่งนั้น
สิ่งนี้ด้อยกว่าสิ่งนั้น สำคัญว่า สิ่งนี้เสมอสิ่งนั้น
สิ่งนี้ด้อยกว่าสิ่งนั้น สำคัญว่า สิ่งนี้ด้อยกว่าสิ่งนั้น

อีกประการหนึ่ง ได้แก่

ถือว่าเราดีกว่าเขา 
ถือว่าเราเสมอเขา
ถือว่าเราเลวกว่าเขา

เป็นกิเลสชั้นละเอียด กล่าวคือ เป็นทั้งอนุสัยกิเลส และ สังโยชน์ 10

 การกำหนดรู้มานะ 
สามารถกำหนดรู้มานะด้วยปริญญา 3 คือ ญาตปริญญา ตีรณปริญญา ปหานปริญญามหานิทเทส พระไตรปิฎก ฉบับหลวง เล่มที่ ๒๙ ข้อที่ ๘๒๙ หน้า ๔๐๕- ๔๐๗

 ญาตปริญญา นรชนย่อมรู้จักมานะ คือ ย่อมรู้ ย่อมเห็นว่าเป็นมานะ 10 อย่าง

 ตีรณปริญญา นรชนรู้อย่างนี้แล้วย่อมพิจารณามานะโดยความเป็นของไม่เที่ยง ความเป็นทุกข์ โดยอุบายเป็นเครื่องสลัดทุกข์

 ปหานปริญญา นรชนพิจารณาอย่างนี้แล้ว ย่อมละ บรรเทา ทำให้สิ้นไป ให้ถึงความไม่มีซึ่งมานะ

 มานะลักษณะต่าง ๆ 

 มานะอย่างหนึ่ง ได้แก่ ความฟูขึ้นแห่งจิต

 มานะ 2 อย่าง ได้แก่
มานะในความยกตน 
มานะในความข่มผู้อื่น 

 มานะ 3 อย่าง ได้แก่
มานะว่าเราดีกว่าเขา 
มานะว่าเราเสมอเขา 
มานะว่าเราเลวกว่าเขา 

 มานะ 4 อย่าง ได้แก่
บุคคลให้มานะเกิดเพราะลาภ 
บุคคลให้มานะเกิดเพราะยศ
บุคคลให้มานะเกิดเพราะสรรเสริญ
บุคคลให้มานะเกิดเพราะสุข

 มานะ 5 อย่าง ได้แก่
บุคคลให้มานะเกิดว่าเราได้รูปที่ชอบใจ 
บุคคลให้มานะเกิดว่าเราได้เสียงที่ชอบใจ 
บุคคลให้มานะเกิดว่าได้กลิ่นที่ชอบใจ 
บุคคลให้มานะเกิดว่าได้รสที่ชอบใจ 
บุคคลให้มานะเกิดว่าได้โผฏฐัพพะที่ชอบใจ 

 มานะ 6 อย่าง ได้แก่
บุคคลให้มานะเกิดเพราะความถึงพร้อมแห่งจักษุ
บุคคลให้มานะเกิดเพราะความถึงพร้อมแห่งหู
บุคคลให้มานะเกิดเพราะความถึงพร้อมแห่งจมูก
บุคคลให้มานะเกิดเพราะความถึงพร้อมแห่งลิ้น
บุคคลให้มานะเกิดเพราะความถึงพร้อมแห่งกาย
บุคคลให้มานะเกิดเพราะความถึงพร้อมแห่งใจ

 มานะ 7 อย่าง ได้แก่
ความถือตัว
ความดูหมิ่น
ความถือตัวและความดูหมิ่น
ความถือตัวต่ำ
ความถือตัวสูง
ความถือตัวว่าเรามั่งมี
ความถือตัวผิด

 มานะ 8 อย่าง ได้แก่
บุคคลให้ความถือตัวเกิดเพราะลาภ
บุคคลให้ความถือตัวต่ำเกิดเพราะความเสื่อมลาภ
บุคคลให้ความถือตัวเกิดเพราะยศ
บุคคลให้ความถือตัวต่ำเกิดเพราะความเสื่อมยศ
บุคคลให้ความถือตัวเกิดเพราะความสรรเสริญ
บุคคลให้ความถือตัวต่ำเกิดเพราะความนินทา
บุคคลให้ความถือตัวเกิดเพราะสุข
บุคคลให้ความถือตัวต่ำเกิดเพราะทุกข์

 มานะ 9 อย่าง ได้แก่
เราดีกว่าคนที่ดี
เราเสมอกับคนที่ดี
เราเลวกว่าคนที่ดี
เราดีกว่าผู้เสมอกัน
เราเสมอกับผู้เสมอกัน
เราเสมอกับผู้เลว
เราดีกว่าผู้เลว
เราเสมอกับผู้เลว
เราเลวกว่าผู้เลว

 มานะ 10 อย่าง ได้แก่ 
บุคคลบางคนในโลกนี้ ให้ความถือตัวเกิดขึ้น
เพราะกำเนิดบ้าง เพราะโคตรบ้าง เพราะความเป็นบุตรแห่งสกุลบ้างโสฬสมาณวกปัญหานิทเทส พระไตรปิฎก ฉบับหลวง เล่มที่ ๓๐ ข้อที่ ๕๗๘ หน้า ๒๒๒
เพราะความเป็นผู้มีผิวพรรณงามบ้าง
เพราะทรัพย์บ้าง
เพราะความเชื้อเชิญบ้าง
เพราะบ่อเกิดแห่งการงานบ้าง
เพราะบ่อเกิดแห่งศิลปะบ้าง
เพราะฐานแห่งวิชชาบ้าง
เพราะการศึกษาเล่าเรียนบ้าง
เพราะปฏิภาณบ้าง
เพราะวัตถุอื่นบ้าง
# ราชวงศ์โซกู
ราชวงศ์โซกู เป็นพระราชวงศ์หนึ่งในทวีปยุโรป ที่ก่อตั้งโดยโซกู ปาชา ข้าราชการระดับสูงของออตโตมันที่อพยพเข้ามาปกครองเขตแคว้นมัท เขตดินแดนประเทศแอลเบเนียในปัจจุบันในช่วงคริสต์ศตวรรษที่ 15 โดยทำหน้าที่ปกครองแคว้นมัทในฐานะเมืองขึ้นของจักรวรรดิออตโตมัน การสืบทอดตำแหน่งผู้ปกครองแคว้นมัท จึงตกอยู่ภายใต้การปกครองของตระกูลโซกูตลอดมา และมีพระราชวังประจำตระกูลคือ พระราชวังบูร์กาเยท (Castle Burgajet)

บุคคลจากราชวงศ์โซกูที่มีชื่อเสียงมากที่สุด คือ พระเจ้าซ็อกที่ 1 แห่งแอลเบเนีย ที่เป็นพระมหากษัตริย์จากราชวงศ์โซกูพระองค์แรกที่ขึ้นมาปกครองราชอาณาจักรแอลเบเนีย ก่อนที่สมเด็จพระเจ้าวิคเตอร์ เอ็มมานูเอลที่ 3 แห่งอิตาลีที่จะเข้ามาบุกรุกประเทศแอลเบเนียในปี ค.ศ. 1939 และขึ้นมาปกครองแอลเบเนียแทน

แม้ว่าปัจจุบันในประเทศแอลเบเนียเองได้ยกเลิกระบอบกษัตริย์ลงแล้ว และปกครองในระบอบสาธารณรัฐแล้ว แต่ก็ยังมีการสืบทอดอำนาจภายในราชวงศ์โซกูต่อไป โดยอ้างสิทธิในราชบัลลังก์ของประเทศแอลเบเนียจนถึงปัจจุบัน โดยผู้อ้างสิทธิในราชบัลลังก์องค์ปัจจุบันคือ เจ้าชายเลก้า มกุฎราชกุมารแห่งแอลเบเนีย โดยพระองค์ก็เรียกตัวเองว่าพระองค์เป็นกษัตริย์และอ้างว่าพร้อมที่จะปกครองประเทศแอลเบเนียอยู่เสมอ

 รายพระนามพระประมุขของราชวงศ์โซกู 
ประมุขแห่งอาณาจักรแอลเบเนีย
 พระปรมาภิไธย  เสด็จขึ้นครองราชย์  สิ้นสุดการดำรงตำแหน่ง  หมายเหตุ 120px  พระเจ้าซ็อกที่ 1 แห่งแอลเบเนีย  1 กันยายน ค.ศ. 1928  7 เมษายน ค.ศ. 1939   ประเทศอิตาลียึดครองแอลเบเนีย
ผู้อ้างสิทธิในราชบัลลังก์แอลเบเนีย
 พระปรมาภิไธย  เสด็จขึ้นครองราชย์  สิ้นสุดการดำรงตำแหน่ง  หมายเหตุ 120px  พระเจ้าซ็อกที่ 1 แห่งแอลเบเนีย  7 เมษายน ค.ศ. 1939  18 มีนาคม ค.ศ. 1961    อดีตพระมหากษัตริย์และผู้อ้างสิทธิในราชบัลลังก์แอลเบเนีย 120px  เจ้าชายเลกาที่ 1 มกุฎราชกุมารแห่งแอลเบเนีย  18 มีนาคม ค.ศ. 1961   30 พฤศจิกายน ค.ศ. 2011   พระโอรสในพระเจ้าซ็อกที่ 1 แห่งแอลเบเนียอดีตพระมหากษัตริย์ ทรงเป็นผู้อ้างสิทธิในราชบัลลังก์แอลเบเนีย  เจ้าชายเลก้าแห่งแอลเบเนีย  30 พฤศจิกายน ค.ศ. 2011   ปัจจุบัน  พระโอรสในเจ้าชายเลกาที่ 1 มกุฎราชกุมารแห่งแอลเบเนีย ทรงเป็นผู้อ้างสิทธิในราชบัลลังก์แอลเบเนียองค์ปัจจุบัน
# ซอมบี (เพลง)
ซอมบี (Zombie) เป็นเพลงประท้วงโดยวงร็อกไอร์แลนด์ เดอะแครนเบอร์รีส์ (The Cranberries) ออกมาในเดือนกันยายน 1994 เป็นซิงเกิลนำของอัลบั้ม No Need to Argue
เพลงนี้แต่งโดย โดโลเรส โอ’ริออร์แดน นักร้องนำของวง และขึ้นอันดับหนึ่งใน ออสเตรเลีย เบลเยียม เดนมาร์ก และเยอรมนี เพลงนี้ได้รับรางวัล 1995 Europe MTV Music Award}

เพลงซอมบีถูกเขียนขึ้นระหว่างการตระเวนแสดงในอังกฤษในปี 1993 เพื่อระลึกถึงเด็กชายสองคน Jonathan Ball และ Tim Parry ซึ่งตายจากเหตุการณ์ระเบิดโดยไออาร์เอในวอร์ริงตัน โดยเนื้อเพลงอ้างถึงกบฏอีสเตอร์ (Easter Rising) ในปี 1916

หนังสือ The Rough Guide to Music ระบุถึงอัลบั้ม No Need to Argue ว่า "เหมือนกับของเดิมๆ" เมื่อเทียบกับอัลบั้มแรกของเดอะแครนเบอร์รีส์
ยกเว้นเพลงซอมบี ซึ่งมีเสียง "กรันจ์เกรี้ยวกราด" และเนื้อเพลงที่ "ก้าวร้าว" Allmusic กล่าวว่าเพลงนี้ทำให้เหตุการณ์ระเบิดต่างๆ "กลายเป็นเรื่องไม่สลักสำคัญ" และลักษณะ "เฮฟวีร็อก" ของเพลงนั้นไม่เข้ากับจุดแข็งของวง

 ชาร์ตเพลง 
 ชาร์ตประจำสัปดาห์ 

ชาร์ต (1994–1995)ตำแหน่งสูงสุดDenmark (IFPI)1El Salvador (El Siglo de Torreón)2Europe (European Hot 100 Singles)2Iceland (Íslenski listinn Topp 40)1Peru (El Siglo de Torreón)6Zimbabwe (ZIMA)* Zimbabwe. Kimberley, C. Zimbabwe: singles chart book. Harare: C. Kimberley, 20001

ชาร์ต (2011)ตำแหน่งสูงสุด

ชาร์ต (2012)ตำแหน่งสูงสุด

ชาร์ต (2013)ตำแหน่งสูงสุด

ชาร์ต (2014)ตำแหน่งสูงสุด

ชาร์ต (2017)ตำแหน่งสูงสุด

ชาร์ต (2018)ตำแหน่งสูงสุด

 ชาร์ตสิ้นปี 
ชาร์ต (1994)ตำแหน่งAustralia (ARIA)38Belgium (Ultratop 50 Flanders)82Iceland (Íslenski Listinn Topp 40)31Netherlands (Dutch Top 40)90Netherlands (Single Top 100)37Sweden (Sverigetopplistan)40
ชาร์ต (1995)ตำแหน่งAustralia (ARIA)7Austria (Ö3 Austria Top 40)1995 Austrian Singles Chart Austriancharts.at (Retrieved 20 April 2008)7Belgium (Ultratop 50 Flanders)1995 Belgian (Flanders) Singles Chart Ultratop.be  (Retrieved 20 April 2008)36Belgium (Ultratop 50 Wallonia)1995 Belgian (Wallonia) Singles Chart Ultratop.be  (Retrieved 20 April 2008)2Europe (Eurochart Hot 100)7France (SNEP)1995 French Singles Chart Disqueenfrance.com  (Retrieved 30 January 2009)2Germany (Official German Charts)4Netherlands (Dutch Top 40)41Netherlands (Single Top 100)52New Zealand (Recorded Music NZ)17Sweden (Sverigetopplistan)26Switzerland (Schweizer Hitparade)1995 Swiss Singles Chart Hitparade.ch  (Retrieved 20 April 2008)7
ชาร์ต (2018)ตำแหน่งUS Hot Rock Songs (Billboard)80

ชาร์ตปลายทศวรรษ
ชาร์ต (1990–1999)ตำแหน่งBelgium (Ultratop 50 Flanders)18

 การรับรองและยอดขาย 

}
# โหด มัน ฮา
โหด มัน ฮา หรือ สึไก นาริยูกิ บังงูมิ ฟูอุง! ทาเกชิโจ  เป็นรายการเกมโชว์จากประเทศญี่ปุ่น ออกอากาศทางช่อง TBS ระหว่าง พ.ศ. 2529-2532

แก่นหลักของรายการคือ มีขุนศึกคนหนึ่งครอบครองปราสาทแล้วตั้งอุปสรรคเพื่อให้ผู้เล่นบุกไปพิชิตเขา

รายการประสบความสำเร็จอย่างมากในการฉายที่ประเทศญี่ปุ่น จนมีการซื้อลิขสิทธิ์ไปฉายในประเทศต่าง ๆ ทั่วโลก รวมทั้งประเทศไทย มีการดัดแปลงในหลายประเทศ สำหรับประเทศไทย ใช้ชื่อว่า โหด มัน ฮา ประเทศไทย  

ในวันที่ 21 เมษายน พ.ศ. 2566 รายการนี้ได้กลับมาสร้างขึ้นใหม่อีกครั้งและฉายทั่วโลกทางแอมะซอนไพรม์วิดีโอ 

 การดัดแปลงและฉายซ้ำ 
ในบางประเทศยังได้นำเอารูปแบบรายการไปสร้างสรรค์เอง หรือเลียนแบบ เช่น จีน หรือในประเทศไทย อย่าง รายการ รวยอุตลุด ของบอร์น แอนด์ แอสโซซิเอทด์ ออกอากาศทางช่อง 3 ในเวลาก่อนเที่ยงของวันเสาร์ ปี พ.ศ. 2532 โดยใช้ซาฟารีเวิลด์เป็นสถานที่ถ่ายทำ โดยมี ไตรภพ ลิมปพัทธ์ เป็นพิธีกร หรือรายการ เกาะแก้วพิสดาร ของสาระแน แปซิฟิค และกันตนา ออกอากาศทางช่อง 3 ในเวลา 17.45 - 18.30 วันจันทร์-ศุกร์ ซึ่งต่อมาลดเหลือวันจันทร์-พุธ ปี พ.ศ. 2557 - 2558 โดยใช้กันตนา มูฟวี่ทาวน์เป็นสถานที่ถ่ายทำ โดยมีวิลลี่ แมคอินทอช และเกียรติศักดิ์ อุดมนาคเป็นพิธีกร ซึ่งนำเอาโหด มัน ฮามาลอกเลียนแบบ แต่ใช้ฉากแนววรรณคดีไทย

ในประเทศไทย ได้นำมาฉายออกอากาศทุกเวลาบ่ายของวันเสาร์ ทางช่อง 5 สองครั้ง ในระหว่างปี พ.ศ. 2531-พ.ศ. 2536 ในชื่อ "โหด มัน ฮา"

โหด มัน ฮา ได้ถูกนำกลับมาฉายอีกครั้งในประเทศไทย เมื่อปี พ.ศ. 2550 ทางทรูเอ็กไซต์ ซึ่งเป็นช่องของทรูวิชันส์ ในวันอาทิตย์

วันที่ 8 พฤษภาคม พ.ศ. 2557 เฮลิโคเนีย เอ็นเตอร์เทนเม้นท์และช่องทีบีเอส และบริษัท เดนท์สุ มีเดีย ซื้อลิขสิทธิ์รายการ โหด มัน ฮา มาทำในรูปแบบของไทยซึ่งออกอากาศเทปแรกวันที่ 20 กรกฎาคม พ.ศ. 2557 ทางช่อง 7 และช่อง 7 HD โดยมีเงินรางวัลเริ่มต้น 1,000,000 บาท และหากไม่มีผู้เข้าแข่งขันที่สามารถพิชิตปราสาททาเคชิได้ เงินรางวัลจะถูกสะสมอีกสัปดาห์ละ 1,000,000 บาท สูงสุดที่ 35,000,000 บาท สนับสนุนโดยโออิชิ กรีนที แต่หากมีผู้เข้าแข่งขันสามารถพิชิตปราสาททาเคชิได้ เงินรางวัลในสัปดาห์ต่อไปจะกลับมาอยู่ที่ 1,000,000 บาทอีกครั้ง ซึ่งเป็นวิธีการเพิ่มเงินรางวัลแบบเดียวกับรายการพลิกล็อก เกมทศกัณฐ์ และเกาะแก้วพิสดาร แต่หลังจากนั้นทางรายการแจ้งว่าจะไม่นับสัปดาห์ละ 1,000,000 บาทอีกต่อไป โดยรายการจะตั้งไว้ที่ 1,000,000 บาทเสมอตลอดการแข่งขัน และมีการจับแจกเงินรางวัลที่เหลือเป็นเงิน 8,790,000 บาทในตอนที่ 24โออิชิ มอบโชคใหญ่รับปีใหม่! แจกหนักเงินรางวัล 8.79 ล้านบาท ส่งท้ายบิ๊กแคมเปญ “ผู้กล้าโออิชิ พิชิต 35 ล้านบาท”ครูสมุทรสาครสุดเฮง! ถูกชิงโชคฝาชาเขียว รับเหนาะๆเกือบ10ล.
# พระเจ้าจินซา
พระเจ้าจินซา (Jinsa-wang) (?-392, 385-392) กษัตริย์องค์ที่ 16 แห่งอาณาจักรแพ็กเจหนึ่งในสามก๊กแห่งเกาหลี 

พระองค์เป็นพระราชโอรสพระองค์ที่ 2 ในพระเจ้ากึนกูซู และเป็นพระราชอนุชาในพระเจ้าชิมนยู ตามบันทึกซัมกุก ซากิ พระองค์ขึ้นครองราชย์เพราะพระราชโอรสใน พระเจ้าชิมนยู ยังพระเยาว์มาก

พระองค์ทำสงครามขยายอาณาเขตของอาณาจักรแพ็กเจโดยการโจมตีทางเหนือ ในปี ค.ศ. 386 พระองค์สั่งให้ประชาชนที่เมืองชองมองยองย้ายขึ้นไปอยู่ทางเหนือและตะวันตกเพื่อป้องกันประเทศ พระองค์สั่งให้แม่ทัพ จิน กาโม โจมตีป้อมโดกอนของ อาณาจักรโคกูรยอ แต่ใน ค.ศ. 392 พระเจ้าควังแกโทมหาราชของอาณาจักรโคกูรยอได้ยกทัพมาโจมตี อาณาจักรแพ็กเจและได้ยึดดินแดนทางเหนือของอาณาจักรไปและในเดือนที่สิบของการสู้รบพระเจ้าจินซายกป้อมควานมีให้กับอาณาจักรโคกูรยอ และยอมสวามิภักดิ์ต่ออาณาจักรโคกูรยอ 

ตามบันทึกซัมกุก ซากิ พระเจ้าจินซาสวรรคตระหว่างการล่าสัตว์ ที่พระราชวังกูวอน แต่ตามบันทึกนิฮอน ชูกิของญี่ปุ่นบอกว่าถูกลอบสังหารโดยพระเจ้าอาซิน   

 พงศาวลี
# พระเจ้าจอนจี
พระเจ้าจอนจี (Jeonji-wang) (?-420, r. 405-420) กษัตริย์องค์ที่ 18 แห่งอาณาจักรแพ็กเจหนึ่งในสามก๊กแห่งเกาหลี 

พระองค์เป็นพระราชโอรสในพระเจ้าอาซิน กษัตริย์พระองค์ก่อน และในค.ศ. 394 พระองค์มีพระมเหสีคือ พระมเหสีพุลซู จากตระกูลแฮ

เมื่อยังพระเยาว์พระองค์ได้เติบโตขึ้นที่แคว้นวากุก หรือยามาโตในประเทศญี่ปุ่น และในปี ค.ศ. 397 เสด็จกลับมายังอาณาจักรแพ็กเจแต่กลับไม่ได้รับอนุญาตให้เข้าเมืองฮันซานโดยลุงของพระองค์เองคือ ซ็อนเย แต่ไม่นานซ็อนเยถูกสังหารโดยขุนนางตระกูลแฮ ทำให้เจ้าชายจอนจีสามารถเข้าไปในพระราชวังฮันซานได้ และหลังจากพระราชบิดาของพระองค์สวรรคต พระองค์ก็ได้ขึ้นครองราชย์โดยการช่วยเหลือของขุนนางตระกูลแฮ เมื่อพระองค์ขึ้นครองราชย์พระองค์ได้อภิเษกกับธิดาของขุนนางตระกูลแฮเนื่องจากเป็นการขอบคุณที่ช่วยเหลือพระองค์มาโดยตลอดและเพื่อเป็นการคานอำนาจของตระกูลจินที่เรืองอำนาจในอาณาจักรแพ็กเจ 

 พงศาวลี
# พระเจ้าอาซิน
พระเจ้าอาซิน (Asin-wang) (?-405, r. 392-405) กษัตริย์องค์ที่ 17 แห่งอาณาจักรแพ็กเจ หนึ่งในสามก๊กแห่งเกาหลี

 ประวัติ 
เจ้าชายพูยอ อาบาง เป็นพระราชโอรสในพระเจ้าชิมนยูกษัตริย์พระองค์ที่ 15 แห่งอาณาจักรแพ็กเจ พระองค์ได้ขึ้นครองราชย์เพราะการสังหารพระเจ้าจินซา

ในสมัยของพระองค์อาณาจักรแพ็กเจอยู่ใต้อำนาจของพระเจ้าควังแกโทมหาราชแห่งอาณาจักรโคกูรยอ ซึ่งพยายามผลักดันอาณาจักรแพ็กเจให้ออกไปจากทางเหนือ พระองค์แต่งตั้งไต้ท้าวจิน ซึ่งเป็นพี่ชายของพระราชมารดาของพระองค์ ไปโจมตีอาณาจักรโคกูรยอในปี ค.ศ. 390 แต่ก็ต้องพ่ายแพ้หลังจากนั้น ปี ค.ศ. 395 พระองค์ทรงสร้างป้อมปราการรอบเมืองฮันซาน

พระเจ้าอาซินสวรรคตในปี ค.ศ. 405 และอาณาจักรแพ็กเจเริ่มเสื่อมอำนาจในคาบสมุทรเกาหลีและอาณาจักรรอบ ๆ ก็เริ่มมีอำนาจมากขึ้น

 พงศาวลี
# อี. ฮอนดะ
อี. ฮอนดะ  หรือ เอ็ดมอนด์ ฮอนดะ เป็นตัวละครจากเกม สตรีทไฟท์เตอร์ ซึ่งเป็นนักสู้จากญี่ปุ่นผู้ใช้วิชาซูโม่ในการต่อสู้ ปรากฏตัวครั้งแรกใน สตรีทไฟท์เตอร์ II และมีท่าไม้ตายคือ ซูโม่ฟลาย

 ประวัติตามท้องเรื่อง 
สตรีทไฟท์เตอร์ II
เรื่องราวเบื้องหลังของ ฮอนดะ คือซูโม่ผู้ทำการฝึกสอนการต่อสู้ให้กับเหล่านักเรียน และมุ่งเน้นให้เป็นนักซูโม่ชั้นยอดเสมอมา กระทั่งประสบความสำเร็จอย่างสูงในระดับประเทศ ฮอนะดะรู้สึกไม่พอใจที่โลกยังไม่ยอมรับศิลปะซูโม่ของญี่ปุ่น เขาจึงตัดสินใจเข้าร่วมการแข่งขันเวิลด์วอริเออร์ครั้งที่สอง โดยมีเจตนาให้ผู้คนได้ประจักษ์ว่าซูโม่เป็นศิลปะการต่อสู้ที่แข็งแกร่งที่สุดในโลก ส่วนสาเหตุจูงใจในการเข้าร่วมแข่งขันสตรีทไฟท์เตอร์นั้น มาจากความต้องการให้โลกยอมรับว่าซูโม่เป็นศิลปะการต่อสู้ที่ไม่ใช่มีแต่การส่งเสียงดังหรือเอาแต่ใช้กำลังแต่เพียงอย่างเดียว นอกจากนี้ เขายังปรับปรุงทักษะการต่อสู้รวมทั้งพัฒนาความแข็งแกร่งของตัวเองมาโดยตลอด

 ส่วนเกี่ยวข้อง 
เฉินหลง เคยรับบทเป็น อี. ฮอนดะ ในภาพยนตร์ฮ่องกงเรื่องซิตี้ฮันเตอร์ (CITY HUNTER) ส่วนการเขียนลวดลายบนใบหน้า อี. ฮอนดะ เป็นแบบเดียวกับที่ใช้สำหรับนักแสดงละครคาบูกิ โดยเรียกการเขียนลวดลายแบบนี้ว่า "คุมาโดริ" (kumadori)

 การตอบรับ 
ในเดือนกุมภาพันธ์ ค.ศ. 1992 นิตยสารเกมแมสท์ที่ประเทศญี่ปุ่น ได้มีการจัดอันดับให้ อี.ฮอนดะ เป็นตัวละครที่ได้รับความนิยมอันดับแปดของรายชื่อตัวละครยอดเยี่ยมแห่ง ค.ศ. 1991  เว็บไซต์ไอจีเอ็น จัดอันดับให้ อี.ฮอนดะ เป็นอันดับที่สิบสี่ของ 25 สุดยอดตัวละครสตรีทไฟท์เตอร์ โดยกล่าวว่าเขาเป็นหนึ่งในตัวแทนของซูโม่ที่มีเพียงไม่กี่รายในโลกแห่งเกม แม้ว่ารูปแบบการเล่นจะมีความคล้ายคลึงกับบลังก้าก็ตามTop 25 Street Fighter Characters - Day III. IGN. Retrieved on 2008-08-15
# ดัลซิม
ดัลซิม  เป็นตัวละครจากเกมสตรีทไฟท์เตอร์ ซึ่งเป็นนักสู้จากอินเดียผู้ใช้วิชาโยคะในการต่อสู้ เป็นตัวละครที่มีความสามารถพิเศษหลายประการ มีร่างกายยืดหยุ่น สามารถเหยียดแขนและขาให้ยืดยาวในการโจมตี ตลอดจนสามารถพ่นไฟ และสามารถหายตัวย้ายไปอยู่ในที่ต่าง ๆ ได้

ดัลซิม มีท่าไม้ตายคือ โยคะไฟเยอร์, โยคะเฟลม และโยคะบลัสท์ และซูเปอร์คอมโบคือ โยคะอินเฟอร์โน

 ประวัติตามท้องเรื่อง 
ดัลซิมเป็นนักสู้จากอินเดีย ผู้มีท่าทางโดยทั่วไปที่สงบเงียบ เขาเข้าร่วมศึกสตรีทไฟท์เตอร์โดยใช้วิชาโยคะในการต่อสู้เพื่อหาเงินรางวัลไปช่วยเหลือเด็กยากจนในหมู่บ้านของตน ในสตรีทไฟท์เตอร์ซีโร่ 2 เขาคิดว่าอาจเป็นการดีที่เขาตัดสินใจเข้าร่วมต่อสู้ แต่เขาก็ยังได้รับเงินไม่เพียงพอในการจัดซื้อปัจจัยสี่สำหรับใช้ในหมู่บ้านของเขา อย่างไรก็ตาม ดัลซิมก็ยังได้รับความเคารพจากผู้คนในหมู่บ้านของเขาอยู่เสมอมา ในสตรีทไฟท์เตอร์ซีโร่ 3 เขาได้มั่นหมายที่จะปราบเวก้า ดัลซิมได้ออกเดินทางไปทั่วโลก และได้พบกับเบอร์ดี้และโรส ซึ่งดัลซิมได้ใช้พลังควบคุมจิตใจในการค้นหาคำตอบที่ต้องการ ในภายหลังเขาได้เผชิญหน้ากับเวก้าและได้ทำลายฐานทัพชาโดลู หลังจากการแข่งขันรายการเวิลด์วอร์ริเออร์ครั้งที่สองสิ้นสุดลง ดัลซิมได้เดินทางไปยังสถานที่ต่างๆทั่วโลกเพื่อช่วยเหลือผู้ขาดแคลน

 การตอบรับ 
ใน ค.ศ. 1992 ดัลซิมได้รับการจัดให้อยู่ในอันดับห้าของตัวละครยอดเยี่ยมประจำปี ค.ศ. 1991 โดยนิตยสารเกมเมสต์ ที่ประเทศญี่ปุ่น ไอจีเอ็นได้จัดให้ตัวละครนี้อยู่ในอันดับแปดของตัวละครอันดับต้นแห่งสตรีทไฟท์เตอร์ โดยให้ข้อสังเกตถึงรูปแบบการเล่นที่เป็นเอกลักษณ์เฉพาะตัว ในฐานะ "บุคคลที่มีพฤติกรรมแปลก ๆ ที่ได้รับความนิยม"Top 25 Street Fighter Characters - Day IV . IGN. Retrieved on 2008-08-15

 ข้อมูลเพิ่มเติม 
 ดัลซิม เป็นตัวละครที่นำหัวกะโหลกของเด็กๆในประเทศตนมาร้อยเป็นสร้อยคอ เพื่อรำลึกถึงความอดอยากของเด็กๆ
 เยิ่น ต๊ะหัว เคยรับบทเป็นดัลซิม ในภาพยนตร์ฮ่องกงเรื่อง บันล็อก ผู้ชายทะลุเวลา (Futurecops)
# แดนซ์พังก์
แดนซ์พังก์  ในบางครั้งอาจเรียกว่า ดิสโก้พังก์ และ อินดี้แดนซ์http://pitchfork.com/reviews/albums/9399-pieces-of-the-people-we-love/ เป็นแนวเพลงที่กำเนิดในปลายคริสต์ทศวรรษที่ 1970 และ มีความสัมพันธ์ใกล้ชิดกับการเคลื่อนไหวของดนตรีแนวโพสต์พังก์ และ โนเวฟ
# โรงเรียนอนุบาลชัยภูมิ
โรงเรียนอนุบาลชัยภูมิ  เป็นโรงเรียนที่เปิดทำการสอนในหลักสูตรมาตรฐานสากล  สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ เปิดทำการสอนเมื่อปี พ.ศ. 2513

 ประวัติ 
โรงเรียนอนุบาลชัยภูมิ เป็นโรงเรียนที่ก่อตั้งมาตั้งแต่วันที่ 6 มีนาคม พ.ศ. 2513 เป็นโรงเรียนอนุบาลประจำจังหวัดที่ 67 ของกรมสามัญศึกษา มีนางสาวกัญญา จ้อนเมือง เป็นครูใหญ่คนแรก (พ.ศ. 2514-พ.ศ. 2520) เดิมโรงเรียนอนุบาลชัยภูมิตั้งอยู่หลังโรงเรียนสุนทรวัฒนามีเนื้อที่ 6 ไร่ 1 งาน  เปิดสอน 2 ห้อง มีอาคารเรียน 4 ห้อง 1 หลัง และได้ย้ายมาตรงลานจอดเครื่องบิน ของฐานทัพอากาศเดิมจนถึงปัจจุบัน โรงเรียนอนุบาลชัยภูมิได้เปิดสอนและพัฒนาตนเอง ผู้ปกครองส่งบุตรหลานเข้าเรียนมีจำนวนเพิ่มมากขึ้นเป็นลำดับ

ทำเนียบผู้อำนวยการโรงเรียนอนุบาลชัยภูมิ

 นางสาวกัญญา จ้อนเมือง ดำรงตำแหน่งระหว่างปี พ.ศ.2513 - พ.ศ.2542
 นายดุลยเกียรติ เมธีไกรสรพงศ์ ดำรงตำแหน่งระหว่างปี พ.ศ.2542 - พ.ศ.2545
 นายสมสันต์ นาคคำ ดำรงตำแหน่งระหว่างปี พ.ศ.2545 - พ.ศ.2554
 นายสามารถ อยู่ภักดี ดำรงตำแหน่งระหว่างปี พ.ศ.2554 - พ.ศ.2558
 นายคณิต ธัญญะภูมิ ดำรงตำแหน่งระหว่างปี พ.ศ.2558 - พ.ศ.2561
 นายใบบุญ บุญทน ดำรงตำแหน่งระหว่างปี พ.ศ.2561 - พ.ศ.2563
 นายบุญเถา บุราณ ดำรงตำแหน่งระหว่างปี พ.ศ.2563 - พ.ศ.2566
 นายนิพัทธ์ อาจมิตร ดำรงตำแหน่งระหว่างปี พ.ศ.2566 - ปัจจุบัน

 สถานที่สำคัญ 
 อาคารเรียน 8 อาคาร
 ห้องสมุด 1 ห้อง
 สนามฟุตบอล 1 สนาม
 ร้านค้าสวัสดิการ 1 แห่ง
 โรงอาหารใหญ่ 2 โรง
 ฐานพระพุทธรูป 2 ฐาน
 เสาธง 2 แห่ง
 ศูนย์อาเซียนศึกษา 1 แห่ง
 สระน้ำ 3 สระ
 สระว่ายน้ำ 1 สระ
 ห้องเรียนสีเขียว 1 แห่ง
 ห้องพักครู
 อาคารอเนกประสงค์ 1 แห่ง
 อาคารอเนกประสงค์(เก่า) 1 แห่ง
 บ้านพักครู
 อาคารโดม 1 แห่ง
 ห้องปฏิบัติการวิทยาศาสตร์ 2 ห้อง

 ปรัชญาโรงเรียน 
คุณธรรมเด่น เรียนดี สะอาด มารยาทงาม

 สีประจำโรงเรียน 
  น้ำเงิน หมายถึง ความอดทน มานะ และพยายาม
  ชมพู หมายถึง ความรัก และความใฝ่ในการศึกษาความรู้
# รัฐโอแบร์เอิสเตอร์ไรช์
รัฐโอแบร์เอิสเตอร์ไรช์  หรือ รัฐอัปเปอร์ออสเตรีย   เป็น 1 ใน 9 รัฐ (Bundesländer) ของประเทศออสเตรีย เมืองหลวงของรัฐคือเมือง ลินทซ์ (Linz) มีเขตแดนติดกับเยอรมนีและเช็กเกีย และติดกับรัฐอื่นในออสเตรียอย่างรัฐนีเดอร์เอิสเตอร์ไรช์ รัฐสตีเรีย รัฐซัลทซ์บวร์ค มีพื้นที่ 11,980 ตร.กม. และมีประชากร 1.3 ล้านคน รัฐโอแบร์เอิสเตอร์ไรช์เป็นรัฐที่มีพื้นที่มากที่สุดเป็นอันดับ 4 และมีประชากรมากที่สุดเป็นอันดับ 3 ของประเทศ
# รัฐซือริช
ซือริช  หรือ ซูริก  เป็นรัฐในประเทศสวิตเซอร์แลนด์ที่ตั้งอยู่ทางทิศตะวันออกเฉียงเหนือของประเทศ มีเมืองหลวงของรัฐคือเมืองซือริช ภาษาราชการใช้ภาษาเยอรมันแต่คนพื้นเมืองพูดสำเนียงท้องถิ่นที่เรียกว่า Züritüütsch 

รัฐซือริชอยู่บริเวณตอนเหนือของเทือกเขาแอลป์ โดยมีทิศเหนือติดกับรัฐชัฟเฮาเซิน ทิศตะวันตกติดรัฐอาร์เกา ทิศใต้ติดรัฐซูคและรัฐชวีทซ์ ส่วนทางตะวันออกติดกับรัฐทัวร์เกาและรัฐซังคท์กัลเลิน นอกจากนี้ยังมีทะเลสาบซือริชซึ่งบริเวณเกือบทั้งหมดอยู่ภายในรัฐ

 การแบ่งเขตปกครอง 
thumb|left|120px|เขตในรัฐซือริช

รัฐซือริชแบ่งออกเป็น 12 เขต  ได้แก่
 เขตซือริช
 เขตดีทีโคน
 เขตดีลส์ดอร์ฟ
 เขตบือลัค
 เขตเฟ็ฟฟีโคน
 เขตไมเลิน
 เขตวินเทอร์ทัวร์
 เขตอันเดิลฟิงเงิน
 เขตอัฟฟ็อลเทิร์น
 เขตอุสเทอร์
 เขตฮอร์เกิน
 เขตฮินวีล
และเขตทั้ง 12 เขตนี้ยังแบ่งย่อยลงไปอีกเป็น 171 เทศบาล 

 เศรษฐกิจ 
thumb|left|100px|อาคาร Prime Tower ในเมืองซือริช เป็นตึกที่สูงที่สุดในประเทศสวิตเซอร์แลนด์

พื้นที่ส่วนใหญ่ของรัฐใช้เพาะปลูก แต่ไม่นิยมจัดว่าเป็นพื้นที่การเกษตรเพราะทุกบริเวณในภาคจะมีอุตสาหกรรมอยู่ด้วย ในอดีตอุตสาหกรรมผ้าไหมและใยฝ้ายมีความสำคัญแต่ปัจจุบันได้หมดความสำคัญลง ปัจจุบันมีอุตสาหกรรมกระดาษขนาดใหญ่ บริษัทขนาดเล็กถึงกลาง และเมืองซือริชยังเป็นศูนย์กลางการธนาคารและประกันภัยขนาดใหญ่ด้วย

 การคมนาคม 
ศูนย์กลางการคมนาคมอยู่ที่สถานีหลักซือริช สถานีที่มีผู้ใช้บริการมากที่สุดในยุโรป ซึ่งมีรถไฟเชื่อมต่อกับภายในประเทศและนานาประเทศ เช่นรถไฟเตเจเวซึ่งเชื่อมต่อกับประเทศฝรั่งเศส สนามบินซือริชซึ่งเป็นสนามบินที่ใหญ่ที่สุดก็ตั้งอยู่ในรัฐนี้ด้วย

 ศาสนา 
ในปี ค.ศ. 1519 ฮุลดริค ซวิงลี นักปฏิรูปศาสนาได้รับตำแหน่งศาสนาจารย์ประจำโกรสมึนส์เทอร์แห่งนครซือริช หลังจากนั้นทั้งรัฐจึงได้เปลี่ยนรีตตาม ประชากรส่วนใหญ่ในรัฐจึงเป็นโปรเตสแตนต์ แต่เนื่องจากชาวยุโรปใต้คาทอลิกได้อพยพขึ้นมาอย่างต่อเนื่อง ทำให้ปัจจุบันมีจำนวนชาวคาทอลิกเกือบเทียบเท่ากับโปรเตสแตนต์

 แหล่งข้อมูลอื่น 
 เว็บไซต์ทางการ
# ทางเดินอากาศหายใจ
ทางเดินอากาศหายใจศัพท์บัญญัติราชบัณฑิตยสถาน  หรือ ปิด  

ทางเดินหายใจ, ทางหายใจ เป็นส่วนหนึ่งของระบบหายใจ มีหน้าที่หลัก คือ การนำส่งอากาศจากภายนอกร่างกายเข้าสู่ปอดเพื่อทำหน้าที่ในการแลกเปลี่ยนแก๊สออกซิเจนเข้าสู่เลือด และนำก๊าซคาร์บอนไดออกไซด์ออกจากร่างกาย ทางเดินอากาศหายใจของมนุษย์เริ่มตั้งแต่ส่วนที่ต่อจากกล่องเสียง (Larynx) ลงไปสิ้นสุดที่ถุงลม 
thumb|หลอดลม
ทางเดินอากาศหายใจ มีชื่อเรียกแตกต่างกันตามขนาดและตำแหน่ง ได้แก่
 หลอดลมใหญ่ (Trachea) เป็นส่วนที่อยู่ต่อจากกล่องเสียงยาวลงไปจนถึงจุดที่แยกเข้าสู่ปอดด้านซ้ายและด้านขวา
 หลอดลมของปอด (Main bronchus) เป็นแขนงของหลอดลมใหญ่ ซึ่งอยู่ในแต่ละข้างของปอด เริ่มต้นต่อจากหลอดลมใหญ่ลึกเข้าไปในเนื้อปอด หลอดลมเหล่านี้เมื่ออยู่ลึกเข้าไป ก็จะมีการแตกแขนงแยกย่อยลงไปอีกตามตำแหน่งของเนื้อปอด เช่น หลอดลมของปอดกลีบบน (upper lobe bronchus) หลอดลมของปอดกลีบล่าง (lower lobe bronchus) หลอดลมแขนง (segmental bronchus) เป็นต้น
 หลอดลมฝอย (Bronchiole) เป็นแขนงย่อยของหลอดลมของปอด หลอดลมฝอยเหล่านี้บางส่วนนอกจากจะสามารถนำก๊าซเข้าสู่ปอดได้แล้ว ยังสามารถทำหน้าที่ในการแลกเปลี่ยนก๊าซได้ด้วย แต่ไม่เป็นหน้าที่หลักเหมือนถุงลม

เนื่องจากหลอดลมมีหน้าที่สำคัญในระบบทางเดินหายใจ ดังนั้น หากเกิดความผิดปกติของหลอดลมก็จะทำให้การระบบการระบายก๊าซของร่างกายเสียไปด้วย โรคของหลอดลมที่พบได้บ่อย ได้แก่ โรคหืด (Asthma) และโรคหลอดลมอุดกั้นเรื้อรัง (Chronic obstructive pulmonary disease) เป็นต้น
อ้างอิง